**Projekts**

“Latvijas pašvaldību sadarbības veicināšana un labas pārvaldības stiprināšana”

**GODPRĀTĪBAS PAŠNOVĒRTĒJUMA RĪKS PAŠVALDĪBĀS**

Projekta ietvaros tika pārņemta Norvēģijas pašvaldību pieredze godprātības veicināšanā. Godprātība (integritāte) ir labas pārvaldības sastāvdaļa - politiķu un pašvaldības darbinieku pieturēšanās pie publiskajai pārvaldei piemērotiem ētikas standartiem. Līdzeklis augstākas godprātības sasniegšanai pašvaldībā ir darba organizēšana un prakse korupcijas prevencijas un dažādu riska situāciju risināšanas jomā.

Tradicionāli ar šiem jautājumiem nodarbojas pašvaldības iekšējā kontrole, kura konsultē administrācijas vadību menedžmenta jautājumos. Pašvaldības nolikumā, kas apraksta darba organizēšanu, var attiecīgo iestādi vai struktūrvienību nosaukt arī citādi. Šīs struktūras sekmes ir atkarīgas no sadarbības gan ar vadību, gan ar darbiniekiem.

Lai varētu izvērtēt progresu, Norvēģijas Pašvaldību asociācija ir izstrādājusi pašnovērtējuma rīku, kas ļauj spriest par progresu vai regresu darba organizācijas un ikgadējās pieredzes jomā. Eiropas Padomes ietvaros izveidotā organizācija GREKO, kura apvieno dalībvalstu integritātes un korupcijas apkarošanas organizāciju pārstāvjus, regulāri atzīst Norvēģijas panākumus šajās jomās. Tāpēc ir lietderīgi pārņemt Norvēģijas Pašvaldību pieredzi situācijas novērtējuma jomā katrā pašvaldībā.

Pašnovērtējuma anketa tiek veidota iespējami vienkārši, tomēr respondentam ir jāorientējas pašvaldības darba organizācijā, jāspēj novērtēt galvenie godprātības veicināšanas kritēriji. Anketai ir divi mērķi:

* Konstatēt progresu vai regresu iestādes darba organizēšanā ;
* Salīdzināt situāciju pašvaldībās, informēt par labajiem piemēriem.

Anketa tika aprobēta labai pārvaldībai veltītajos mācību pasākumos. Respondenti bija pašvaldības politiķi un atbildīgas valsts amatpersonas pašvaldībās. Rezultāti bija pietiekami negatīvi, lai pašvaldībām būtu augšanas iespējas.

Ieteicams aptauju veikt regulāri (piemēram – reizi gadā). To varētu darīt augstākās amatpersonas, kā arī iekšējā audita darbinieki.

**ANKETA**

Ieteicamais respondentu loks – pašvaldības politiķi un amatpersonas, kas orientējas iekšējā audita, tai skaitā pašvaldības vērtību un labas pārvaldības veicināšanas pasākumos. Lūdzam atbildēt, izvēloties vienu no 5 iespējamajām atbildēm:

1 – negatīva atbilde

2 – daļēji negatīva atbilde

3 – nav viedokļa

4 – daļēji pozitīva atbilde

5 – pozitīva atbilde

|  |  |
| --- | --- |
| **Jautājums** | **Novērtējums no 1 līdz 5** |
| 1. **Vērtības, attieksme un kultūra** |
| Vai pašvaldībai ir vērtības, kas skaidri nosaka, kāda ir darbinieku un politiķu loma attiecībā uz sabiedrību un pašvaldības pakalpojumu saņēmējiem? |  |
| Vai pašvaldība ir publiskojusi savas vērtības? |  |
| Vai pašvaldība ir īstenojusi kādus pasākumus, lai darbiniekiem un politiķiem būtu laba izpratne par vērtību praktisko nozīmi un vai tā uzņemas atbildību par to, lai vērtības tiktu ievērotas, piemēram, regulāri pārrunājot tās ar darbiniekiem? |  |
| 1. **Ētikas vadlīnijas** |
| Vai pašvaldība ir pieņēmusi un publiskojusi ētikas vadlīnijas darbiniekiem un politiķiem? |  |
| Vai ētikas vadlīnijas apraksta, kā darbiniekiem un politiķiem jārīkojas interešu konfliktu gadījumos, tajā skaitā attiecībā uz kompetences jautājumiem, dāvanām un priekšrocībām? |  |
| Vai ētikas vadlīnijas apraksta, kādai jābūt reakcijai, ja vadlīnijas netiek ievērotas? |  |
| Vai pašvaldība pēta, vai darbinieki un politiķi pārzina un ievēro ētikas vadlīnijas un vai tiek reaģēts, ja vadlīnijas netiek ievērotas? |  |
| Vai jaunajiem darbiniekiem jāparakstās (kā daļa no darba līguma) par to, ka viņi ievēros ētikas vadlīnijas ? |  |
| 1. **Risku analīze, lai atklātu problemātiskās jomas un procesu** |
| Vai pašvaldībai ir pārskats par to, kuri procesi ir visvairāk pakļauti riskam neētiskai rīcībai un korupcijai? |  |
| Vai risku apzināšana neētiskai rīcībai un korupcijai zināmās riska zonās, tādās kā iepirkumi, plānošana, būvniecība un pašvaldību uzņēmumu pārvaldība, ir prioritāte? |  |
| Vai pašvaldība īsteno risku mazinošus pasākumus, ja atklājas risks neētiskai rīcībai un korupcijai? |  |
| 1. **Skaidrs lomu un atbildības sadalījums** |
| Vai administratīvā un politiskā vadība aktīvi strādā, lai nodrošinātu skaidru lomu un atbildības sadalījumu starp politiķiem un administrāciju? |  |
| Vai pašvaldība aktīvi strādā , lai nodrošinātu skaidru lomu un atbildības sadalījumu starp dažādiem departamentiem un darbiniekiem administrācijas ietvaros? |  |
| Vai administrācijas vadītājs un domes priekšsēdētājs izstrādā rīcības plānu, kā dažādas administratīvās un politiskās vadības vienības nodrošina skaidru lomu un atbildības sadalījumu ikdienas darbā? |  |
| 1. **Pašvaldības iekšējais audits (iekšējās kontroles sistēma)** |  |
| Vai iekšējais audits koncentrējas uz neētiskas rīcības un korupcijas atklāšanu? |  |
| Vai iekšējais audits veic pārbaudes, pamatojoties uz risku analīzi un aizdomām par neētisku rīcību ? |  |

Paldies!